23.11.2022
RO
Jurnalul Oficial al Uniunii Europene
L 303/13
(9)
Având în vedere dificultățile identificate de CSTEP, legate de sporirea în continuare a selectivității și a volumului minim de capturi aruncate înapoi în mare, este oportun ca excepția să fie, prin urmare, acordată până la 31 decembrie 2023, ceea ce va permite, de asemenea, statelor membre să continue studiile relevante care vor conduce, în cele din urmă, la îmbunătățirea cunoștințelor referitoare la acest stoc.
(10)
Articolul 13 alineatul (1) litera (a) din Regulamentul delegat (UE) 2020/2015 a acordat o excepție de minimis pentru merlan (Merlangius merlangus), până la maximum 5 % din totalul capturilor anuale din această specie efectuate de nave care utilizează traule de fund și seine cu dimensiunea ochiului de plasă egală sau mai mare de 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), traule pelagice (OTM, PTM) și beam-traule (BT2) cu dimensiunea ochiului de plasă de 80-119 mm, în diviziunile ICES 7b-7k.
(11)
Recomandarea comună a solicitat o prelungire a acestei excepții până la 31 decembrie 2023, care să fie aplicată în diviziunile ICES 7d și 7e.
(12)
CSTEP a remarcat că, în absența datelor privind capturile pentru toate statele membre din alcătuirea flotei, nu este posibil să se evalueze pe deplin impactul excepției, dar a recunoscut eforturile continue ale statelor membre din ANV de a îmbunătăți selectivitatea în activitățile de pescuit relevante.
Cu toate acestea, CSTEP reiterează faptul că reducerea mortalității prin pescuit a merlanului din Marea Celtică ar trebui să fie o prioritate.
(13)
Din motivele prezentate de CSTEP, cu care Comisia este de acord, și în special din cauza domeniului geografic de aplicare limitat (diviziunile ICES 7d și 7e) al excepției revizuite, care, în comparație cu ultimii doi ani, nu include zonele de pescuit (diviziunile ICES 7b, 7c și 7f-7k) în care merlanul din Marea Celtică este capturat și le limitează la zone în care este capturat în mare parte merlanul din Marea Nordului, este oportun ca excepția să fie, prin urmare, acordată până la 31 decembrie 2023.
În plus, și pentru a se asigura faptul că această excepție este monitorizată îndeaproape, statelor membre li se solicită să asigure monitorizarea sa strictă și să colecteze datele relevante privind capturile aruncate înapoi în mare, care trebuie transmise Comisiei înainte de 1 mai 2023.
(14)
Articolul 13 alineatul (1) litera (g) din Regulamentul delegat (UE) 2020/2015 a acordat, până la 31 decembrie 2022, o excepție de minimis pentru cardina albă (Lepidorhombus spp.) sub dimensiunea minimă de referință pentru conservare, până la maximum 4 % din totalul capturilor anuale din aceste specii efectuate de nave care utilizează beam-traule cu dimensiunea ochiului de plasă de 80-119 mm (BT2) în subzona ICES 7 și traule de fund (OTT, OTB, TBS, TBN, TB, PTB, OT, PT, TX) în următoarele condiții: — în diviziunile ICES 7f, 7g, în partea din diviziunea 7h situată la nord de paralela 49° 30′ latitudine nordică și în partea din diviziunea 7j situată la nord de paralela 49° 30′ latitudine nordică și la est de meridianul 11° longitudine vestică, pentru navele TR2 care efectuează capturi din care peste 55 % sunt reprezentate de merlan sau peste 55 % sunt reprezentate de o combinație de pește pescar, merluciu sau cardină albă; — în subzona ICES 7, în afara zonei menționate anterior, pentru navele TR2.
(15)
Recomandarea comună a solicitat o prelungire a acestei excepții până la 31 decembrie 2023.
(16)
CSTEP a remarcat că impactul excepției a fost limitat și că dovezile suplimentare prezentate de statele membre din ANV demonstrează volumul limitat de capturi aruncate înapoi în mare generat de o parte a flotelor care fac obiectul acestei excepții.
(17)
Din motivele prezentate de CSTEP, cu care Comisia este de acord, este oportun ca excepția să fie, prin urmare, acordată până la 31 decembrie 2023, ceea ce va asigura, de asemenea, suficient timp pentru a colecta informații suplimentare privind capturile și aruncarea capturilor înapoi în mare, separate, pentru flotele mai puțin documentate.
Statelor membre li se solicită să prezinte aceste informații suplimentare în vederea evaluării lor de către CSTEP până cel târziu la 1 mai 2023.
(18)
Articolul 13 alineatul (1) litera (h) din Regulamentul delegat (UE) 2020/2015 a acordat, până la 31 decembrie 2022, o excepție de minimis pentru limba-de-mare comună (Solea solea), până la maximum 3 % din totalul capturilor anuale din această specie, efectuate de nave care utilizează beam-traule cu dimensiunea ochiului de plasă de 80-119 mm (BT2), cu selectivitate crescută (panou flamand) în diviziunea ICES 7a.
(19)
Recomandarea comună a solicitat o prelungire a acestei excepții până la 31 decembrie 2023.
(20)
CSTEP a remarcat că îmbunătățirea obținută prin implementarea unor unelte mai selective a dus la o scădere semnificativă a capturilor nedorite de pește subdimensionat și a volumului capturilor aruncate înapoi în mare, care în prezent este minim.